Martine Aurdal
Store norske leksikon,Samfunn,Medier,Aviser,Avisredaktører
Martine Aurdal er en norsk journalist og tidligere redaktør. Hun var fra 2014 til 2020 debattansvarlig i Dagbladet. Fra 2020 er Aurdal politisk kommentator i avisen.
Aurdal var fra 2006 til 2008 ansvarlig redaktør i nyhetsmagasinet Ny Tid. Etter cand.mag.-eksamen fra Universitetet i Oslo, med fagene engelsk, statsvitenskap, kjønn og samfunn og medievitenskap, ble hun i 2008 politisk journalist i Dagbladet. Aurdal var leder for samfunnsavdelingen i Dagbladet fra 2008 til 2014. Hun har også vært politikk- og debattredaktør i det feministiske tidsskriftet Fett, og har arbeidet i NRK, Klassekampen, Aftenposten og Ullern Avis/Akersposten. Utgivelser Siv: Portrett av en formann, 2006  Bare en mamma, 2012 Les mer i Store norske leksikon journalistikk massemedier